section_heading: Uvod
paragraph_text: Početkom demokratskih promjena 1990. godine i raspada bivše države hrvatski narod odlučio je živjeti u svojoj državi, međutim srpska manjina potpomognuta s JNA organizirano je podigla pobunu protiv demokratski izabrane vlasti u Republici Hrvatskoj okupirajući hrvatske teritorije teritorije s namjerom priključenja ostacima Jugoslavije i stvaranju velike Srbije. hrvatski narod, iako nenaoružan, kao nikad do tada, složno je odlučio braniti svoju domovinu. Tako su nastale prve dragovoljačke postrojbe kojima su se prikljčivali dragovoljci Domovinskog rata i djelovale samostalno ili kao pričuvni sastav hrvatske policije. Eskalacijom sukoba sve je više bilo ranjenih i poginulih hrvatskih branitelja, a država je bila suočena s ratnim razaranjima, okupiranim teritorijima, prognanicima, izbjeglicama i uništenom poljoprivrednom i industrijskom proizvodnjom. Početkom 1992. godine napredovanje agresora je zaustavljeno ali je 30% hrvatskog teritorija ostao pod okupacijom.